"Arvan, et minu lemmikkoer chihuahua saab Pitbulliga sõbraks!" ütles Victoria, kui tal paluti Pitbulli soojendamist kommenteerida. Lauljatari, kellel noormeeste rõõmuks kallimat pole, elu näib keerlevat koerakese ümber, kel nimeks Musi ja kes saab 10.  augustil kolmeaastaseks. Lemmikul on roll isegi loo "So Invincible" videos. Vaid laval pole Musi neidu seni saatnud. "Aga üks kord ta ootas mind esinemise ajal mu administraatori käes. Ta oli väga väsinud," möönab Victoria. "Musi ei ole mu firmamärk - ta on mu kõige parem sõbranna. Ma armastan teda väga!" õhkab lauljatar.